CELEX: 62019TN0166
Language: hu
Date: 2019-03-14 00:00:00
Title: T-166/19. sz. ügy: 2019. március 14-én benyújtott kereset — Bronckers kontra Bizottság

13.5.2019   
            
            
               HU
            
            
               Az Európai Unió Hivatalos Lapja
            
            
               C 164/58
            
         
      2019. március 14-én benyújtott kereset — Bronckers kontra Bizottság
      (T-166/19. sz. ügy)
      (2019/C 164/61)
      Az eljárás nyelve: angol
      
         Felek
      
      
         Felperes: Marco Bronckers (Brüsszel, Belgium) (képviselő: P. Kreijger ügyvéd)
      
         Alperes: Európai Bizottság
      
         Kérelmek
      
      A felperes azt kéri, hogy a Törvényszék:
      
                  —
               
               
                  semmisítse meg Bizottság által 2019. január 10-én, az 1049/2001/EK rendelet (1) alapján hozott határozatot, amely elutasította a felperesnek az Európai Közösség és a Mexikói Egyesült Államok között létrejött, a szeszes italok megjelölésének kölcsönös elismeréséről és oltalmáról szóló megállapodás (2) alapján megalakított szeszes italokkal foglalkozó vegyes bizottság jegyzőkönyvében említett dokumentumokhoz való hozzáférés iránti megerősítő kérelmét;
               
            
                  —
               
               
                  a Bizottságot kötelezze az eljárás költségeinek viselésére, a felperes költségeit is beleértve.
               
            
         Jogalapok és fontosabb érvek
      
      Keresete alátámasztása érdekében a felperes négy jogalapra hivatkozik.
      
                  1.
               
               
                  Az első jogalap azon alapul, hogy a hozzáférés iránti kérelem elutasítása során a Bizottság tévesen alkalmazta az 1049/2001/EK rendelet 4. cikke (1) bekezdése a) pontjának harmadik francia bekezdését és/vagy megsértette az EUMSZ 296. cikket.
               
            
                  2.
               
               
                  A második jogalap azon alapul, hogy a hozzáférés iránti kérelem elutasítása során a Bizottság tévesen alkalmazta az 1049/2001/EK rendelet 4. cikkének (2) bekezdését és/vagy megsértette az EUMSZ 296. cikket, mivel a Bizottság nem bizonyította, hogy a kért dokumentumokhoz való hozzáférés aláássa a Consejo Regulador del Tequila (CRT) vagy a tagjai kereskedelmi érdekeit.
               
            
                  3.
               
               
                  A harmadik jogalap azon alapul, hogy a Bizottság tévesen állapította meg, hogy a felperes nem bizonyította, hogy a közzétételt kiemelkedően fontos közérdek támasztja alá.
               
            
                  4.
               
               
                  A negyedik jogalap azon alapul, hogy a részleges hozzáférés megtagadása során a Bizottság tévesen alkalmazta az 1049/2001/EK rendelet 4. cikkének (6) bekezdését és/vagy 4. cikkének (7) bekezdését és/vagy megsértette az EUMSZ 296. cikket.
               
            
         (1)  Az Európai Parlament, a Tanács és a Bizottság dokumentumaihoz való nyilvános hozzáférésről szóló, 2001. május 30-i 1049/2001/EK európai parlamenti és tanácsi rendelet (HL 2001. L 145., 43. o.; magyar nyelvű különkiadás: 1. fejezet, 3. kötet, 331. o.).
      
         (2)  Lásd: az Európai Közösség és a Mexikói Egyesült Államok között létrejött, a szeszes italok megjelölésének kölcsönös elismeréséről és oltalmáról szóló megállapodás megkötéséről szóló, 1997. május 27-i 97/361/EK tanácsi határozat (HL 1997. L 152., 15. o.; magyar nyelvű különkiadás: 3. fejezet, 21. kötet, 106. o.).